Samarqandda tosh qazib olish bilan shug‘ullanuvchi fuqaroni ish joyida tunab ketishdi

Joriy yilning 19 dekabr kuni fuqaro E.O. Samarqand viloyatining Qo‘shrabot tuman IIBga murojaat qilgan, deb xabar bermoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi.
U shu yil 8 dekabr kuni Shova mahallasida joylashgan Qorovultepa qirligida tosh qazib olish ishlari bilan shug‘ullanayotganida noma'lum shaxs oldiga kelib, unga nisbatan kuch ishlatib, shu yerda turgan ish qurollari va kimyoviy mahsulotlarini olib ketganligini ma'lum qilgan.
Ko‘rilgan choralar natijasida ushbu jinoyatni Shova mahallasida yashovchi Sh.X. sodir etganligi aniqlanib, ushlangan. 
Holat yuzasidan jinoyat ishi qo‘zg‘atilib, tergov harakatlari olib borilmoqda.